Notabene (bokhandel)

Notabene er en bokhandelkjede i Norge. Kjeden består i dag av fem butikker på Nordvestlandet, og den landsdekkende nettbokhandelen notabene.no (www.notabene.no). Merkevaren Notabene eies av selskapet NB Nordvest AS, og har hovedkontor i Ålesund.

Butikkene i kjeden er: Notabene Måløy, Notabene Blåhuset (Ulsteinvik), Notabene Moa Syd (Ålesund), Notabene Vestnes og Notabene Moldetorget.

Notabene var tidligere Norges største bokhandelkjede, og hadde over 150 butikker i Norge, Sverige og Polen. 

Notabene ble etablert i 1985 av Rune Nicolaisen og Henning Naas. De to første bokhandlene ble åpnet på Gulskogen kjøpesenter i Drammen og på Lambertseter senter i Oslo, samme år. Etter 2000 økte antall nyåpninger fra 5–6 til 10–12 nye butikker pr. år.

 Referanser 

 Eksterne lenker 


Kategori:Norske bokhandler
Kategori:Selskaper etablert i 1985